1. ΝΟΜΟΣ 5793 της 27/27 Σεπτ. 1933 Περί κυρώσεως του από 4 Ιουλ. 1933 Ν.Δ.π. α)τροποποιήσεως των διατάξεων του ευεργετικού υπολογισμού των ημερών εργασίας καταδίκων και του ν. 811 π. προσωρινής απολύσεως καταδίκων και β)καταργήσεως των Ν.Δ. της 11 Μαρτ. και 16 Σεπτ. 1926 π. μετατροπής εις Αυτόνομον Οργανισμόν παρά τω Υπουργείω Δικαιοσύνης Διευθύνσεως Διοικήσεως φυλακών κλπ. Κυρούται και τροποποιείται το Ν.Δ. της 4/4 Ιουλίου 1933 ως εξής: Άρθρον 1 1.Δια τους καταδικασθέντας εις ποινήν στερητικήν της ελευθερίας ανωτέραν των έξ μηνών, πάσα ημέρα εργασίας, εν οργανωμέναις φυλακαίς εκτελουμένη είτε δια λογαριασμόν του Κράτους είτε δι' εκμισθώσεως προς τρίτους, φυσικά ή νομικά πρόσωπα, ως και πάσα χειρωνακτική, βιομηχανική, βιοτεχνική ή γραφική δια χειρός ή μηχανής και εν γένει πάσα άλλη σχετική, δύναται να υπολογίζεται εν μεν ταις εν υπαίθρω εργασίαις ως δύο ημέραι, εν δε ταις εντός των φυλακών εργασίαις ως μία και ημίσεια ημέρα εκτιθείσης ποινής. Προς παροχήν όμως του ως άνω ευεργετήματος απαιτείται πάντως όπως ο κατάδικος εκτίση άνευ ευεργετικού υπολογισμού τουλάχιστον το ήμισυ της ποινής του, ουδέποτε δε ολιγώτερον των έξ μηνών. "Ο κατά το προηγούμενον εδάφιον ευεργετικός υπολογισμός των ημερών εργασίας χορηγείται υφ' ους όρους και η προσωρινή υπό όρον απόλυσις των καταδίκων". Το εντός « » εδαφ. της παρ. 1 προσετέθη υπό του Α.Ν. 2093 της 18 Αυγ./22 Νοεμ. 1939 (κατωτ. αρ. 2). 2.Περί της παροχής ή μη, εν όλω ή εν μέρει, του κατά τα άνω ευεργετικού υπολογισμού των ημερών εργασίας αποφαίνεται η κατά το επόμενον εδάφιον 3 επιτροπή, λαμβάνουσα υπ' όψει την επίδοσιν εν τη εργασία, τον χαρακτήρα και την εν γένει εν τη φυλακή διαγωγήν του καταδίκου. Συντρεχουσών δε των προϋποθέσεων του νόμου 811, η επιτροπή αποφαίνεται συγχρόνως και περί της χορηγήσεως της υπό όρον προσωρινής απολύσεως. 3.(Τροποποιείται το άρθρ. 2 του καταργηθέντος ν. 811). 4.Αι προς εφαρμογήν του παρόντος λεπτομέρειαι θέλουν ρυθμισθή δια διατάγματος. Βλ. ήδη το κατωτέρω παρατιθέμενον άρθρον 25 Νόμ. 2058/1952. Άρθρα 2-7 (Τροποποιούνται τα άρθρ. 1, 3, 4, 6, 7 και 8 του καταργηθέντος νόμου 811). Άρθρον 8 (Μεταβατική διάταξις) Άρθρον 9 (Ερμηνεύει τον ν. 5335, 9. Γα.1η). Άρθρον 10 1.Καταργούνται α)το Ν.Δ. της 11 Μαρτ. 1926 περί μετατροπής εις Αυτόνομον Οργανισμόν της παρά τω Υπουργείω Δικαιοσύνης Διευθύνσεως Διοικήσεως Φυλακών καταχωρισθέν εις το υπ' αριθ. 310 της 16 Σεπτ. 1926 φύλλον της Εφημερίδος της Κυβερνήσεως (τεύχ. Α'), β)το Ν.Δ. από 16 Σεπτ. 1926 π. τροποποιήσεως και αυθεντικής ερμηνείας του δια της προηγουμένης παραγράφου καταργουμένου Ν.Δ., καταχωρισθέν εν τω αυτώ φύλλω της Εφημερίδος της Κυβερνήσεως, και γ)το άρθρ. 8 του ν. 3090 π. συμπληρώσεως του ν. 2231 περί φυλακών κλπ. 2.Η περιουσία του μέχρι τούδε Αυτονόμου Οργανισμού φυλακών περιέρχεται εις το υπουργείον Δικαιοσύνης, αι δε επ' ονόματι αυτού καταθέσεις εις Τράπεζας ή άλλαχού μεταφέρονται εις πίστωσιν του υπουργείου Δικαιοσύνης υπό τον τίτλον "Κεφάλαια εργασίας κρατουμένων εν ταις φυλακαίς" και διατίθενται κατά τας κειμένας διατάξεις. 3·Η ισχύς των διατάξεων των άρθρων 4, 5 και 6 του από 3/4 Ιουν. 1930 διατάγματος π. μεταβιβάσεως αρμοδιότητος συμβουλίων Υπουργείου Δικαιοσύνης κλπ. (τ.6) ως ετροποποιήθησαν υπό του διατάγματος από 9/14 Αυγ. 1932 π. συγχωνεύσεως των δύο διοικητικών συμβουλίων φυλακών κλπ. διατηρείται. Άρθρον 11 (Προστεθέν υπό του ν. 5793, αναφέρεται εις τον καταργηθέντα ν. 811/1917). (Αντί για τη σελ. 173(δ) Σελ. 173(ε) Τεύχος 1357 Σελ. 85 Ευεργετικός υπολογισμός ημερών εργασίας 9.Γ.γ.1 